laion/Wikipedia-Exotic huggingface dataset:
תמונת השדה העמוק הראשונה של וב

תמונת השדה העמוק הראשונה של וב (באנגלית: Webb's First Deep Field) היא תמונת השדה המבצעית הראשונה שצולמה על ידי טלסקופ החלל ג'יימס וב הצופה אל צביר הגלקסיות SMACS 0723 (אנ') הנמצא במרחק של 4.6 מיליארד שנות אור מכדור הארץ. התמונה, שנחשפה לציבור ב-12 ביולי 2022 מכסה שטח זעיר שנצפה מחצי הכדור הדרומי. בתמונה ניתן להבחין באלפי גלקסיות וכוכבים. כמו כן, התמונה היא התמונה ברזולוציה הגבוהה ביותר של היקום המוקדם שצולמה אי פעם. טלסקופ החלל ג'יימס וב מסתובב סביב כדור הארץ בנקודת לגראנז' L2 בערך 1.5 מיליון קילומטרים מכדור הארץ, מאז 24 בינואר 2022. בנקודות הלגראנז', הן כוח הכבידה של כדור הארץ והן כוח הכבידה של השמש מאוזנים, דבר ששומר את הטלסקופ בסנכרון עם מסלול כדור הארץ סביב השמש. מרחקה של נקודת הלגראנז' בה נמצא הטלסקופ הופך אותו ללוויין המלאכותי הרחוק ביותר של כדור הארץ. ג'יימס וב הוא טלסקופ הצופה בטווח התת-אדום. התמונה צולמה על ידי מצלמת (NIRCam (אנ')) של הטלסקופ, שרגישה לטווח הגלים התת-אדומים הקרוב לטווח הנראה. היא מורכבת ממספר תמונות באורכי גל שונים בזמן חשיפה כולל של כ-12.5 שעות. העומקים אליהם מגיעה התמונה בתחום התת-אדום גדולים אף יותר מתמונות השדות העמוקים של האבל, אשר חשיפתם לקחה שבועות. SMACS 0723 הוא צביר גלקסיות הנצפה מחצי כדור הארץ הדרומי, ונצפה לעיתים על ידי האבל וטלסקופי חלל אחרים בניסיון לקבל תמונות של היקום המוקדם. התמונה מכסה שטח שמיים השקול בערך לקוטרו של גרגיר חול המוחזק במרחק של 50 סנטימטר מהצופה. צביר הגלקסיות SMACS 0723 הנראה באמצע התמונה ככתם לבן ערפילי, נמצא במרחק של 4.6 מיליארד שנות אור מכדור הארץ. מסתו העצומה של צביר הגלקסיות מעקמת את המרחב וגורמת לעידוש כבידתי, שכתוצאה ממנו נראים בצילום גלקסיות וכוכבים שנמצאים הרחק מאחוריו. עצמים שמימיים אלה נראים בתמונה מעוקמים לצורת קשתות, וככל שהם רחוקים יותר צבעים אדום יותר בגלל ההסחה לאדום. ההסחה לאדום נגרמת בגלל ההתפשטות המואצת של היקום, ככל שגרם שמיימי רחוק יותר מהירות ההתרחקות שלו גבוהה יותר, ולכן גלי האור המגיעים ממנו הם ארוכים יותר. מצלמת ה-NIRCam של הטלסקופ הצליחה לצלם את הגלקסיות המרוחקות ברזולוציה גבוהה יותר מאי פעם, דבר שהוביל לחשיפתם של מבנים זעירים שלא נראו מעולם, כולל צבירי כוכבים ועצמים מפוזרים. בצד שמאל של התמונה, בערך באמצע, נראית נקודה אדומה בוהקת, זוהי גלקסיה שנמצאת במרחק 13.1 מיליארד שנות אור. לפי נאס"א זהו האור הקדום ביותר שצולם עד כה, הוא נפלט מהגלקסיה כמיליארד שנה אחרי היווצרות היקום לפני 13.8 מיליארד שנים. התמונה היא תמונת הצבע הכוזב המלאה הראשונה מהטלסקופ, ותמונת התת-אדום החדה ביותר שנצפתה אי פעם. התמונה חושפת אלפי גלקסיות בנתח זערורי מהיקום העצום, ומבנים קטנים יותר בחדות כזו שלא נראתה עד כה של היקום המוקדם. התמונה נחשפה לראשונה לציבור ב-11 ביולי 2022 בטקס בבית הלבן בהשתתפות נשיא ארצות הברית ג'ו ביידן, סגנית הנשיא קמלה האריס, וראש נאס"א ביל נלסון. השדה העמוק של האבל השדה האולטרה-עמוק של האבל השדה העמוק של האבל דרום תצפיות החלל העמוק של טלסקופי החלל הראשיים מדיה וקבצים בנושא תמונת השדה העמוק הראשונה של וב בוויקישיתוף Overbye, Dennis; Chang, Kenneth; Tankersley, Jim (11 July 2022). Biden and NASA Share First Webb Space Telescope Image. הניו יורק טיימס. Garner, Rob (11 July 2022). NASA’s Webb Delivers Deepest Infrared Image of Universe Yet. באתר נאס"א. Webb's First Deep Field, באתר סוכנות החלל האירופית. SRELICS, באתר IRSA. Chow, Denise (11 July 2022). "The Webb telescope's first full-color photo is here — and it's stunning". באתר NBC News.
בת' מיד

בת'ני ג'יין מיד (באנגלית: Bethany Jane Mead; נולדה ב־9 במאי 1995), היא כדורגלנית אנגלייה, המשחקת בעמדת חלוצה בארסנל שבסופר ליג האנגלית ובנבחרת אנגליה. נבחרה מספר פעמים לשחקנית הצעירה הטובה בסופר ליג האנגלית וב־2015 סיימה את העונה כמלכת השערים של הליגה. ביורו 2022 הובילה את הנבחרת לזכייה בתואר תוך שהיא מסיימת כמלכת השערים, מלכת הבישולים והשחקנית המצטיינת של הטורניר. מיד החלה לשחק בגיל צעיר בקבוצת בנות קליפורניה לני שעברה בגיל 10 למרכז המצוינות של קבוצת מידלסברו. בגיל 16 הצטרפה לסנדרלנד ששיחקה בפרמייר ליג והפכה לכובשת שערים מצטיינת בקבוצה. ב-2014 הובילה את הקבוצה לאליפות הליגה השנייה ולעליה לסופר ליג. עם עליית הקבוצה לליגה הבכירה הפכה לשחקנית כדורגל מקצוענית ובתום עונת 2015 סיימה כמלכת השערים של הליגה. ב-2017 חתמה על חוזה בארסנל שם שיתפה פעולה בהצלחה עם ויויאן מידמה והשתיים הפכו לצמד היעיל ביותר בליגה מבחינת בישולים וכיבושי שערים. עם הקבוצה זכתה באליפות בעונת 2018/2019 ובגביע הליגה בעונת 2017/2018. ב-2019 האריכה את החוזה בקבוצה. מיד זומנה בשנת 2010 לנבחרת אנגליה עד גיל 15 ושיחקה מאז בכל הנבחרות הצעירות עד לנבחרת עד גיל 23. במסגרת הנבחרות הצעירות שיחקה 28 משחקים והבקיעה 12 שערים. ב-2018 ערכה את הופעת הבכורה שלה בנבחרת הבוגרת במשחק מול ווילס במסגרת מוקדמות הגביע העולמי לקראת הטורניר ב-2019. מיד לקחה חלק במונדיאל 2019 אך לא זומנה לסגל לקראת אולימפיאדת טוקיו. לקראת מוקדמות יורו 2022 זומנה מחדש על ידי המאמנת סרינה ויכמן ובאליפות עצמה כבשה שישה שערים, בישלה ארבעה ונבחרה לשחקנית המצטיינת של הטורניר כשהובילה את נבחרת אנגליה לזכייה היסטורית בתואר. סנדרלנד אליפות הליגה השנייה: 2014 ארסנל אליפות הסופר ליג האנגלית לנשים: 2018/19 גביע הליגה: 2017/18 אליפות אירופה: 2022 גביע SheBelieves ב-2019 גביע ארנולד קלארק ב-2022 מלכת השערים בליגה האנגלית: 2015 השחקנית הצעירה של השנה בליגה האנגלית בעונות 2015, 2018. מלכת השערים באליפות אירופה בכדורגל נשים 2022 מלכת הבישולים באליפות אירופה בכדורגל נשים 2022 השחקנית המצטיינת באליפות אירופה בכדורגל נשים 2022 כדורגלנית השנה של ה-BBC: 2022 מדיה וקבצים בנושא בת' מיד בוויקישיתוף בת' מיד, ברשת החברתית אקס (טוויטר) בת' מיד, ברשת החברתית אינסטגרם בת' מיד, באתר Soccerdonna (בגרמנית) בת' מיד, באתר Soccerway בת' מיד, באתר WorldFootball.net בת' מיד, באתר FootballDatabase.eu
קרחון מאלוראד

קרחון מאלורד (באנגלית: Malorad Glacier; בבולגרית: ледник Малорад) הוא קרחון בחצי האי טריניטי, בארץ גרהאם, בחלק הצפוני של חצי האי האנטארקטי, שבאנטארקטיקה. אורכו של קרחון מאלורד 14 קילומטרים; רוחבו של קרחון מאלורד 9 קילומטרים. קרחון מאלורד ממוקם מצפון לקרחון ראסל המערבי. קרחון מאלורד גובל ברכס מארסקוט שמצפון-מזרח לו; קרחון מאלורד גובל ברמת סרדנוגורי, שמדרום לו; קרחון מאלורד גובל בגבעת הנסון, שמדרום-מערב לו. קרחון מאלורד מנקז את סביבתו, וזורם לכיוון צפון-מערב. קרחון מאלורד נשפך אל מצר ברנספילד, ממזרח לכף רוקמורל, וממערב לנקודת תאנארון. הקרחון מופה לראשונה בשנת 1996 על ידי סוקרים גרמניים מהמכון לגאודזיה מעשית ( Institut für Angewandte Geodäsie) מהעיר פרנקפורט על המיין, וכן על ידי סוקרים בריטיים, מטעם הסקר האנטארקטי הבריטי (British Antarctic Survey). הקרחון נקרא על שם היישוב מאלורד שבצפון מערב בולגריה. קרחון מאלורד תמונת לוויין של אזור הקרחון באתר קופרניקס ערך זה הוא קצרמר בנושא גאוגרפיה של אנטארקטיקה. אתם מוזמנים לתרום לוויקיפדיה ולהרחיב אותו.
אוראל באייה

אוראל באייה (נולד ב-2 במרץ 2004) הוא כדורגלן ישראלי המשחק בעמדת הקיצוני בהפועל ניר רמת השרון מהליגה הלאומית בהשאלה ממכבי תל אביב. באייה נולד בנס ציונה למשפחה יוצאת אתיופיה, והחל לשחק כדורגל בקבוצת הילדים של סקציה נס ציונה. בגיל עשר הצטרף לזו של מכבי תל אביב, ממנה התקדם לכל קבוצות הגיל של המועדון. ב-3 במרץ 2022 ערך את הופעת הבכורה שלו בקבוצה הבוגרת של מכבי תל אביב בניצחון 0–4 נגד מכבי קביליו יפו במסגרת גביע המדינה. ב-10 במאי ערך את הופעת הבכורה שלו בליגת העל בניצחון 1–3 נגד מכבי חיפה. ב-5 ביולי 2023 הושאל להפועל חדרה עד לסיום העונה. ב-5 בפברואר 2024 הושאל להפועל ראשון לציון מהליגה הלאומית. ב-2 בספטמבר 2024 הושאל להפועל ניר רמת השרון. שיחק בנבחרת נערים ב' של ישראל עד גיל 16, ולזכותו שלוש הופעות ושער אחד במדיה. באיה נכלל בסגל של נבחרת הנוער של ישראל באליפות אירופה (היורו) לנבחרות עד גיל 19 - 2022, בו הגיע הנבחרת למקום השני לאחר שהפסידה 1–3 בגמר לאחר הארכה לאנגליה. אוראל באייה, באתר ההתאחדות לכדורגל בישראל אוראל באייה, באתר Transfermarkt אוראל באייה, באתר Soccerway אוראל באייה, באתר WorldFootball.net אוראל באייה, באתר FootballDatabase.eu תומר חבז, ‏באייה הושאל להפועל חדרה, מגעים מול מולדר, באתר ONE‏, 5 ביולי 2023 תומר חבז, ‏באייה עבר בהשאלה ממכבי ת"א להפועל ראשל"צ, באתר ONE‏, 5 בפברואר 2024
יעל גרוסמן

יעל גרוסמן היא קצינה בצה"ל בדרגת תת-אלוף, מפקדת יחידת לוטם. יעל גרוסמן התגייסה לעתודה האקדמית, ובמסגרתה למדה לתואר ראשון בהנדסת אלקטרוניקה מאוניברסיטת תל אביב. בשנים 2003–2005 שירתה כראש מדור חד-פס וקרקע-אוויר במחלקת פרויקטים בלוטם. בשנים 2005–2007 שירתה כראש מדור תקשורת ארוכת טווח במחלקת מערכות ופרויקטים בלוטם. בשנים 2007–2009 עמדה בראש מדור מערכות לוויין במחלקת אמל"ח של אגף התקשוב. בשנים 2009–2011 הייתה ראש לשכתו של ראש אגף התקשוב, האלוף עמי שפרן. בשנים 2011–2016 הייתה ראש ענף בלוטם ובאגף התקשוב וההגנה בסייבר. היא בעלת תואר שני במנהל עסקים בהצטיינות יתרה מאוניברסיטת בן-גוריון בנגב. בשנים 2016–2017 למדה במכללה לביטחון לאומי, וקיבלה תואר שני בביטחון לאומי מאוניברסיטת חיפה. מונתה לראש מחלקת עתיד באגף התקשוב וההגנה בסייבר בדרגת אלוף-משנה, וביוני 2020 מונתה למפקדת ממר"ם. ביולי 2022 הוחלט למנותה למפקדת לוטם באגף התקשוב וההגנה בסב"ר, ובמאי 2023 החלה לשרת כמפקדת לוטם בדרגת תת-אלוף. גרוסמן פועלת למען שילוב נשים במסגרות טכנולוגיות בצה"ל ובעולם האזרחי. במסגרת פעילות זו נמנתה עם מובילות She shark - תוכנית מצוינות של צה"ל למנהיגות טכנולוגית נשית, והובילה את כנס Cybergirlz - כנס של יחידה 8200 ואגף התקשוב לחשיפה ולהכרה של מסלולים ותפקידים טכנולוגיים, שמעודד מלש"ביות להתגייס לתפקידים טכנולוגיים בצה"ל. מדיה וקבצים בנושא יעל גרוסמן בוויקישיתוף יוסי הטוני, ‏אישה שנייה בתפקיד: אל"מ יעל גרוסמן תמונה למפקדת לוטם, באתר "אנשים ומחשבים", 12 ביולי 2022 ראיון עם מפקדת יחידת לוט"ם הנכנסת יעל גרוסמן, סרטון בערוץ "רדיו סול", באתר יוטיוב (אורך: 46:06) ישראל וולמן, הטכנולוגיה בגדה בנו ב-7 באוקטובר? "טכנולוגיה היא דבר נפלא, אבל לא יכולה להחליף את האדם", באתר ynet, 13 במאי 2024 יובל אזולאי, "כל מי שעוסק בביטחון מסתכל היום על התחום עם הרבה יותר ענווה", באתר כלכליסט, 27 בפברואר 2024 דף מפקדת יחידת לוטם, תא"ל יעל גרוסמן, באתר צה"ל, 4 במאי 2023 יוסי הטוני, ‏אישה שנייה בתפקיד: אל"מ יעל גרוסמן תמונה למפקדת לוטם, באתר "אנשים ומחשבים", 12 ביולי 2022 דור העתיד של נשים טכנולוגיות, באתר צה"ל, 26 בדצמבר 2019
חתונה מנייר

חתונה מנייר הוא סרט קולנוע ישראלי משנת 2015 בכתיבתו ובימויו של ניצן גלעדי, עם מורן רוזנבלט, אסי לוי ורועי אסף בתפקידים הראשיים. העלילה מתרחשת במצפה רמון והיא על בחורה צעירה בעלת פיגור שכלי, שעובדת במפעל לנייר טואלט ושואפת להיות עצמאית ולהתחתן עם בנו של בעל המפעל. מורן רוזנבלט זכתה בפרס אופיר לשחקנית ראשית. קרן אייל מלמד זכתה בפרס אופיר לעיצוב תלבושות. הסרט היה מועמד ל-7 פרסים נוספים: סרט, במאי - ניצן גלעדי, שחקן ראשי - רועי אסף, שחקנית משנה - אסי לוי, צילום - רואי רוט, עיצוב אמנותי - דינה קורנביץ, ליהוק - ניצן גלעדי). בפסטיבל הקולנוע ירושלים 2015 זכה ניצן גלעדי לפרס חג'ג' לסרט הביכורים. הסרט הוקרן בפסטיבל טורונטו 2015, קנדה, פסטיבל לונדון 2015, אנגליה, פסטיבל טאלין 2015, אסטוניה, פסטיבל ויאדוליד 2015, ספרד. הצילומים נערכו במצפה רמון ויש בהם קטעים רבים של המכתש הגדול, יעלים וגבעת הגמל. חגית (מורן רוזנבלט) היא בחורה בת 24 שגרה עם אמה שרה (אסי לוי) במצפה רמון. היא סובלת מפיגור קל שמתבטא בדיבור איטי ובחוסר בגרות אינטלקטואלית. היא עובדת במפעל קטן לנייר טואלט של אריה (אריה צ'רנר) ואשתו פנינה (אביבה גר). פרט לה עובד במפעל גם עומרי (רועי אסף), בנם של אריה ופנינה. שרה היא גרושה ואם יחידנית. לפרנסתה היא עובדת כחדרנית בבית מלון במצפה רמון. היא מודעת למגבלותיה של חנית ומגוננת עליה מאוד למורת רוחה של חגית שחושבת שהיא כבר "גדולה ועצמאית". שרה רוצה להכיר לחגית את אלעד (אביב אלקבץ) בעל רמה שכלית כשלה אך חגית מסרבת, היא מאוהבת רק בעומרי. חן (תומר קפון) הוא אחיה של חגית. הוא נשוי ויש לו ילדה. הוא אינו עוזר לשרה בהשגחה על אחותו וטוען שיש להעבירה להוסטל. גם משה, הגרוש של שרה סובר כך. חגית מאוהבת בעומרי והוא משיב לה בחיבה שבחלקה היא מרחמים. היא חולמת שיום אחד הם יינשאו. הם נפגשים במפעל, חגית מכינה בובת כלה מנייר ועומרי מכין בובת חתן מנייר. הם נוהגים לשבת על המצוק מעל מכתש רמון להתבונן בנוף, לשוחח ולהתנשק קלות. שרה מתקשה לפתח זוגיות עם חיים (עודד לאופולד) בגלל שאינה יכולה להשאיר את חגית לבד. המפעל בצרות ואריה מתכונן לסגור אותו למרות מחאותיו של עומרי. חגית מחפשת עבודה בסלון כלות בבאר שבע אבל בעלת הסלון (הדר רצון-רותם) לא מקבלת אותה. עומרי רוצה לפתח את המפעל על ידי קניית מכונות חדשות ומקבל הלוואה מחבריו אלי (יהודה נהרי הלוי) וסימון (אודי פרסי) אך אריה דוחה זאת ורוצה לשלוח אותו ללימודים בקנדה לאחר שראה אותו מתנשק עם חגית. עומרי מודיע לחבריו שהוא עומד לעזוב והם מחליטים לעשות לו מסיבה במפעל ולזמן את חגית שבטוחה שהיא מוזמנת לחתונה. היא מעצבת שמלת כלה מגלילי נייר טואלט ומגיעה למקום. אלי וסימון לועגים לה ומטרידים אותה בעוד שעומרי לא מתערב. היא בורחת מהמקום בלילה ושרה מחפשת אותה בכל המקומות עד שמוצאת אותה על הכביש ומחזירה אותה הביתה. שרה מחליטה להעביר את חגית להוסטל וחגית לא מתנגדת. היא נוסעת אתה כשבידה בובת כלה מנייר. היא מחזיקה אותה מחוץ למכונית ושומטת תוך הנסיעה, החלום שלה להתחתן, נקטע. אתר האינטרנט הרשמי של חתונה מנייר "חתונה מנייר", במסד הנתונים הקולנועיים IMDb (באנגלית) "חתונה מנייר", באתר AllMovie (באנגלית) "חתונה מנייר", באתר Rotten Tomatoes (באנגלית) "חתונה מנייר", באתר Box Office Mojo (באנגלית) "חתונה מנייר", באתר ספר הקולנוע הישראלי "חתונה מנייר", באתר Metacritic (באנגלית) "חתונה מנייר", באתר אידיבי "חתונה מנייר", במסד הנתונים הקולנועיים KinoPoisk (ברוסית) "חתונה מנייר", במיזם "אישים" לתיעוד היצירה הישראלית קדימון לחתונה מנייר, באתר יוטיוב על חתונה מנייר, באתר יוטיוב חתונה מנייר, באתר קרן הקולנוע הישראלי
כביש-רחוב

כביש-רחוב (באנגלית: Stroad, הלחם של המילים Street ו-Road) הוא שילוב של כביש מהיר עם תנועת מכוניות ערה לצד דרך הולכי הרגל עם הפרדה מועטה או כלל ללא הפרדה מהכביש. המונח נטבע על ידי מהנדס אזרחי ומתכנן ערים אמריקאי, צ'ארלס מארון ב-2011, כהערה על תשתיות הכבישים הסלולות בארצות הברית המונח מתאים לכמה מצבי תנועה הקיימים גם בקנדה. כביש-רחוב הוא תופעה נלווית של מתן עדיפות לתנועת רכבים פרטיים תוך התעלמות מתנאי השטח והולכי הרגל. הליכה בכביש-רחוב נחשבת למסוכנת, שכן המהירות בכביש עלולה להגיע ל-70 קמ"ש ויותר. הכביש-רחוב נועד לאפשר למכוניות לנוע מהר יותר ובכך לפתור את עומסי התנועה עבור רכבים. עם זאת, היעדר תשתית מתאימה להליכה ברגל, גורמת לשימוש מוגבר בכלי רכב, גם עבור מרחקים קצרים, במקום הליכה ברגל. ישנם חלקים בכביש-רחוב אשר אין להם כלל מדרכה והולכי הרגל נדרשים לבצע את הליכתם על דשא או בשולי הכביש, מה שהופך את ההליכה בכביש-רחוב למסוכנת אף יותר. הכביש-רחוב מונע גם מהמכוניות לנוע מהר, שכן יש בו מעברי חצייה ורמזורים רבים, שילוב של דברים אלו, יחד עם מדרכה להולכי רגל גורמים לקצב התנועה לרדת. הכביש-רחוב נוצר כאשר מתכננים כביש ביציאה מהעיר, וממשיכים לפתח את העיר לאחר הכביש, מה שיוצר ביקוש של הולכי רגל להגיע גם לאזור החדש של העיר ונוצר שילוב בעייתי של רחוב וכביש מהיר. צירי תנועה בישראל הדומים באופיים לכביש-רחוב האמריקאי אפשר לראות בשדרות ההסתדרות בחיפה, או דרך ז'בוטינסקי בקטע שבין מרכז רפואי רבין למחלף גהה. מדיה וקבצים בנושא כביש-רחוב בוויקישיתוף Stroads are Ugly, Expensive, and Dangerous (and they're everywhere) [ST05], סרטון בערוץ "Not Just Bikes", באתר יוטיוב (אורך: 18:28) Cunningham, Ron (23 ביולי 2021). "Stretch of Northwest Eighth Avenue severs two vital neighborhoods". Gainesville Sun. נבדק ב-16 בספטמבר 2021. ...A stroad being a car corridor that isn’t smart enough to be a street nor efficient enough to be a road. ... {{cite news}}: (עזרה) Nesmith, Bruce & Kaplan, Ben (9 ביוני 2021). "'Stroads,' hybrid of streets and roads, make Linn County less safe: Local governments should observe and redesign roads before implementing traffic cameras". The Gazette. נבדק ב-16 בספטמבר 2021. ...The worst-designed roads in America are our stroads, a term coined by engineer Charles Marohn of Strong Towns to denote trafficways that try to be both roads (moving traffic quickly from one destination to another) and streets (centers of productive human activity). ... {{cite news}}: (עזרה) Goodyear, Sarah (7 בינואר 2014). "Defining the Worst Type of Street Design". CityLab. Bloomberg News. {{cite web}}: (עזרה) Sarah Fenske (1 בנובמבר 2021). "'Recovering engineer' Charles Marohn has a few ideas for St. Louis". St. Louis on the Air. St. Louis Public Radio. נבדק ב-13 בפברואר 2022. engineering codes prioritize speed and traffic flow over safety ... Marohn is known for coining the term "stroad" ... Stroads try to be all things to all people and generally end up failing on all levels as a result. {{cite news}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "כביש-רחוב".
בורא עד אנה

בורא עד אנה או אבי אבי אבי היא קינה שנכתבה כנראה בעקבות גירוש ספרד ומקוננת על מאורעות הגירוש. מחבר היצירה עלום, ומשערים את שמו הפרטי, בנימין, מהאקרוסטיכון המופיע בראשי הבתים. בעבר, נהגו לומר קינה זו בנוסח הספרדים בשבת איכה כרשות ל'אתה הראת', לפני פתיחת הארון. כיום, הקינה נאמרת בין הקינות לתשעה באב בליל תשעה באב. בנוסף, יש שנהגו להוסיף אותה בין הקינות בתיקון חצות. הקינה ייחודית בכך שאינה מבכה, כמו רוב הקינות, את אירועי העבר, אלא מצביעה על מצבו העגום של עם ישראל, הנמשל במקרא ובמדרשים ליונה. בפיוט, היונה ניצבת בדד בלי אב ובן אל מול הצרות הרבות הפוקדות אותה. הקינה מספרת בגוף שלישי על מצבה האנוש של היונה ומבקשת, מנקודת מבט חיצונית, ישועה מהקב"ה. הפיוט תורגם לספניולית. בפיוט הרמזים רבים מפסוקי המקרא. הפזמון של הפיוט, החוזר בסיום כל בית, הוא "אָבִי אָבִי אָבִי/יוֹשֶׁבֶת גַּלְמוּדָה צוֹעֶקֶת אָבִי/צוֹעֶקֶת אָבִי". ייתכן שהבית החמישי בנוסחו הנדפס הוא נוסח מצונזר, כי בכמה כתבי יד הוא מופיע בנוסח אחר, המתייחס בפירוש לנצרות ולאמונת השילוש: יוֹעֲצִים עָלֶיהָ / עֵצוֹת הִיא אֲנוּשָׁה זָרִים הָעוֹבְדִים / אֱלִילִים שְׁלֹשָׁה אָב וּבֵן וְרוּחַ / כִּי אֵין לָהֶם בּוּשָׁה גָּדוֹל מִמַּכְאוֹבִי. בהשפעת הפיוט, חיברה מיכל הלד שיר (בעברית ובלאדינו) בעקבות ביקורה במחנות ההשמדה בפולין. אברהם עדס, דרך אר"ץ - או"ח, עמ' צה אליהו ביטון, נחלת אבות - מנהגי יהדות לוב, עמ' קד שמעון ברנשטיין, על נהרות ספרד, מחברות לספרות, תל אביב תשט"ז, סימן צד "בורא עד אנה" באתר בית לזמר העברי הפיוט בורא עד אנה, באתר הפיוט והתפילה בורא עד אנה בעברית וספניולית, בביצוע יצחק לוי, סרטון באתר יוטיוב בורא עד אנה, בנוסח אזמיר, בביצוע ר' אברהם אלטלף, סרטון באתר יוטיוב הפיוט בנוסח מרוקו, בביצוע יגל הרוש, סרטון באתר יוטיוב מידע על בורא עד אנה בקטלוג הספרייה הלאומית כך הוא מכונה לעיתים, בעקבות הפזמון. הרב מאיר מאזוז, בית נאמן גיליון 174, פרשת עקב תשע"ט; הקינה באתר 'פרויקט הסידור הפתוח'. כמו "יונתי" בשיר השירים למשל בשמות רבה, כ', ו' סדר ארבע תענית כמנהג ספרדים, ווין תרל"ח. הרב מאיר מאזוז, "הערות והגהות לקינות בתשעה באב", אור תורה קמו (אב תש"מ), עמ' תלג. מרחפת על פני המים, ירושלים : רשימו, 2009, עמ' לו מיכל הנד, "ּכְׁשֶאֲנִי ׁשָרָה הַּׁשִיר הַּזֶה ׁשֶּׁשָרוּ לְפָנַי": התגלגלות הפיוט הספרדי בשירה בת זמננו - מרפלקטיביות לרפלקסיביות ומפייטנות לפיוטיות, הפיוט כצוהר תרבותי, 2012, עמ' 420-400
מיקה צור

מיקה צור (נולדה ב־10 בספטמבר 1998) היא שחקנית, זמרת ומדבבת ישראלית. צור נולדה וגדלה בקיבוץ גבעת ברנר. אביה הוא השחקן שרון צור. כשהייתה ילדה צעירה הוריה התגרשו. את שירותה הצבאי עשתה בלהקת הנח"ל. צור החלה את דרכה בשנת 2000 בתוכנית "הורים וגורים" יחד עם אביה שרון צור, 2001 שם הייתה הבת בקלטת הילדים "גוזל שלי" יחד עם שרון צור ומיכל צפיר. ב-2008 השתתפה בפסטיבל שירי הילדים בשיר החמישי את "שם קצר" של קרן פלס. בשנת 2015 השתתפה בתוכנית המציאות "הכוכב הבא" שם הגיעה לשלב הדו-קרבים בו הודחה. את תפקידה הגדול והראשי החלה צור בשנת 2018 בסדרה "אילת", שם שיחקה את קרני שחר, ילדה בעל מחלת קרינה שלא מאפשרת לה לחיות עם כל דבר שיש בו קרינה ומאלצת אותה לחיות בבידוד משאר העולם. בשנת 2019 שיחקה את סתיו בסדרה "תברחו", סוכנת משטרה שעוברת במסווה להיות ילדה בתיכון כדי לחקור סרטון של התעללות בכלב של ראש העיר. בשנת 2020 התחילה ללמוד בבית הספר למשחק יורם לוינשטיין וב-2022 סיימה את שנה ג'. משנת 2021 מגלמת את דמותה של סופי מבורך בסדרה "מקיף מילאנו" והיוותה חלק ביצירה ובביצוע של שיר הפתיחה של הסדרה. בשנת 2022 שיחקה בתפקיד אורח את סופי מבורך בסדרה שקשוקה. באותה שנה גילמה את רומי בסדרה "הבאר" והחלה להשתתף במחזמר "השנה היפה בחיי" שכתב אוהד חיטמן וביים משה קפטן. מיקה צור, ברשת החברתית אינסטגרם מיקה צור, במיזם "אישים" לתיעוד היצירה הישראלית מיקה צור, במסד הנתונים הקולנועיים IMDb (באנגלית) מיקה צור - קראו על מיקה צור בכוכבים של ביגי! - BIGI TV, באתר ביגי BIGI TV מיקה צור, באתר archive.habima.co.il
God Bless the Child

האם התכוונתם ל... God Bless the Child (שיר של בילי הולידיי) – שיר של בילי הולידיי משנת 1942 God Bless the Child (שיר של שאניה טוויין) – שיר של שאניה טוויין משנת 1996
שמריה בן מרדכי

הרב שמריה בן מרדכי משפייר מבעלי התוספות היה תלמיד חבר לריב"א, ותלמידו של רבי אליעזר בן משולם (אליעזר חזן משפיירא). היה מורם של רבי יהודה בן קלונימוס משפיירא ושל רבי יהודה בן קלונימוס ממגנצא, אביו של רבי אלעזר מוורמייזא. ידוע שפנה בשאלות לרבנו תם וראב"ן ויחד עם רבי אברהם בנו של רבי שמואל החסיד הם נקראים "חכמי שפיירא". "SHEMARIAH B. MORDECAI", במהדורת 1901–1906 של האנציקלופדיה היהודית (באנגלית) ירמיהו מלחי, חכמי שפיירא ויצירתם הרוחנית, שאנן טו (תש"ע), עמ' 61–62. ראו א.א. אורבך, בעלי התוספות, עמוד 190 ראו א.א. אורבך, בעלי התוספות, עמוד 191 ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
אורי מילר

הרב אורי מילר (Uri Miller,‏ 1906–1972) היה רב אמריקאי, נשיא הסתדרות הרבנים דאמריקה ונשיא מועצת בתי הכנסת של אמריקה (אנ'). נולד ב-1906 בניו יורק. למד במכון הטכנולוגי של אילינוי, שם קיבל תואר ראשון במדעים. בשנת 1927 קיבל סמיכה לרבנות בקולג' התאולוגי בשיקגו. נשא לאישה את רוז שפר בשנת 1939, ונולדו להם שלוש בנות: בריינה, אסתר ובתיה. תפקידו הציבורי הראשון היה רב קהילה בבית הכנסת בטרה הוט, אינדיאנה. לאחר מכן שימש כרב קהילה בקהילות באומהה, נברסקה, קהילת בית ישראל בניו אורלינס (1935–1945) ובית יעקב בבולטימור (1945–1972) שם שימש עד מותו. בשנים 1946–1948 כיהן כנשיא הסתדרות הרבנים דאמריקה. תחת הנהגתו דגלה ההסתדרות בשוויון במקומות עבודה לאנשים לבנים וצבעוניים. לאחר מכן, ב-1963–1965 שימש כנשיא מועצת בתי הכנסת של אמריקה (אנ'). מתוקף תפקידו, נסע ב-1965 לרוסיה כדי לסייע ליהודים שם. כמו כן, בין השנים 1963–1965 שימש הרב כיו"ר משותף בוועדת הנשיא לזכויות האזרח. הרב מילר שירת בצבא האמריקאי כרב היהודי בפורט הולבירד, פורט מיד, פורט הווארד ובבית החולים של פרי פוינט במרילנד. ב-1962 אייש את תפקיד היו"ר של ועדת הרבנים היהודים במרילנד עד מותו. במרילנד גם שימש כחבר בוועדת מרילנד לחקר בעיות התמכרות לסמים. כיהן בוועד המנהל של בולטימור של הצופים באמריקה ועל עבודתו זו זכה בפרס בונה הכסף. בבולטימור גם היה שותף לפיתוח תוכניות לימודים בבתי הספר העבריים ומעורב במועצת החינוך היהודית בעיר. ב-1963 ארגן והנהיג את העצרת הבין-דתית לזכויות האזרח (the Interreligious Convocation on Civil Rights) שהייתה עצרת בעד חוק זכויות אזרח שחוקק באותן שנים. בעצרת נכחו 6,300 רבנים וכמרים קתולים ופרוטנסטנטים. כמו כן, נשא תפילה במצעד לוושינגטון למען תעסוקה וחירות. הרב אורי מילר נפטר בבולטימור בשנת 1972 בגיל 66. הרב אורי מילר נושא תפילה במצעד וושינגטון, סרטון בערוץ "Maury Fertig", באתר יוטיוב (אורך: 04:44) שמו ברשימת נשיאי ההסתדרות. Rachel Gross, Jews and Civil Rights Stories: An Interfaith Rally, and a Freedom Ride, Moment Magazine, ‏2014-07-16 (באנגלית אמריקאית)
וולסי

האם התכוונתם ל... ג'יימס וולסי – ראש ה-CIA האמריקאי ה-16 קיט וולסי – שחקן ברידג' ושש בש שרה צ'ונסי וולסי – סופרת ילדים האמריקאית שכתבה בשם העט סוזן קולדיג' וולסיי ולס
M&C Saatchi

M&C Saatchi Group (בעברית: אם. אנד סי. סאצ'י גרופ) היא חברה בריטית בתחום הפרסום. היא הוקמה בלונדון בשנת 1995 בעקבות פרישת האחים סאצ'י מ-Saatchi & Saatchi. החברה נרשמה למסחר בבורסה לניירות ערך בלונדון. בחברה מועסקים כ-2,400 עובדים. נכון לשנת 2020 החברה פעלת ב-24 מדינות עם מרכזים אזוריים בלונדון, ניו יורק, מילאנו, קייפטאון וסידני. החברה הוקמה על ידי האחים מוריס וצ'ארלס סאצ'י בשנת 1995 כאשר הם פרשו מ-Saatchi & Saatchi ביחד עם מספר עובדים. מספר לקוחות משמעותיים עברו לחברה החדשה והיא זכתה במכרז בחוזה עם בריטיש איירוויז. בהמשך היא חתמה חוזה עם המפלגה השמרנית של בריטניה. בשנת 1996 היו לחברה משרדים במספר ערים בעולם. בשנת 1999 הקמה חברה בת, eMCSaatchi, המספקת שירותי פרסום בתחום האינטרנט והמסחר האלקטרוני ללקוחותיה. בשנת 2015 הוקם משרד בתל אביב ובראשו הועמד אלון הוכדורף שבעבר עבד ב-Saatchi & Saatchi בלונדון. בשנת 2019 התגלו אי-דיוקים במסמכים פיננסיים של החברה. ההערכה הייתה שמדובר בסכום של כ-6.4 מיליון פאונד. משרד רואי החשבון פרייס ווטרהאוס קופרס נשכר לבדוק את החשדות. בדצמבר 2019 הדירקטוריון הודיע שמדובר בסכום של 11.6 מיליון פאונד. בעקבות המשבר מייסדי החברה פרשו ממנה. בינואר 2021 מורי מקלנן מונה למנכ"ל חדש של החברה. הוא הכריז על שינויים ארגוניים ותרבותיים בחברה. בעקבות תוצאות חיוביות מניית החברה קפצה מ-90 פני ל-150 במרץ 2021. במאי 2022 פורסם שחברה תירכש על ידי Next Fifteen Communications Group תמורת 387 מיליון דולר. בתקופת פעילותה החברה זכתה בפרסים רבים בתחום הפרסום. אתר האינטרנט הרשמי של M&C Saatchi M&C Saatchi, ברשת החברתית אקס (טוויטר) נפילתם ועלייתם של האחים סאצ'י, באתר גלובס, 15 באפריל 1997 רויטרס, האחים סאצ'י שוקלים חזרה לבורסה עם הנפקה של סוכנות הפרסום M&C סאצ'י, באתר TheMarker‏, 25 במרץ 2004 איי אונליין, M&C Saatchi תקים חברה חדשה לשירותי מסחר אלקטרוני, באתר TheMarker‏, 28 באוקטובר 1999 ענת ביין-לובוביץ', ‏M&C SAATCHI הבינ"ל פותחת שלוחה חדשה בישראל, באתר גלובס, 18 בינואר 2015 M&C Saatchi crisis continues as company leaders flee, Accountancy Age, ‏2019-12-11 (באנגלית בריטית) Saatchi isn't working: ad agency crisis as directors and co-founder quit, the Guardian, ‏2019-12-10 (באנגלית) Stephen LepitakMay 20, 2022, M&C Saatchi's $387M acquisition deal by Next Fifteen Group (באנגלית אמריקאית)